বিশ্ব বাংলা গেটের কাছে বিধ্বংসী আগুন! দেখুন কী অবস্থা

নিউটাউন: বিশ্ব বাংলা গেটের কাছে পেট্রোলের ট্যাঙ্কারে বিধ্বংসী আগুন। পেট্রোল পাম্পের বাইরে দাউদাউ করে জ্বলতে থাকে দশ চাকার ট্যাঙ্কার। কালো ধোঁয়ায় ঢেকে যায় গোটা এলাকা। খবর পেয়ে ঘটনাস্থলে পৌঁছয় দমকলের তিনটি ইঞ্জিন। এখন পরিস্থিতি স্বাভাবিক বলে জানা গিয়েছে।

নিউটাউন পেট্রোল পাম্প সংলগ্ন তেলের ট্যাঙ্কারে বিধ্বংসী অগ্নিকাণ্ডের ঘটনা। পেট্রোল পাম্পের সামনেই আগুন লেগে যায় বলে জানা গিয়েছে। বিশ্ব বাংলা সরণি থেকে এয়ারপোর্টগামী রাস্তা পুরোপুরি ভাবে বন্ধ হয়ে যায়। ঘটনাস্থলে দমকলের তিনটি ইঞ্জিন। নিউটাউন থানার পুলিশ ও নিউটাউন ট্রাফিক গেটের পুলিশ ঘটনাস্থলে পৌঁছে পরিস্থিতি নিয়ন্ত্রনে আনার চেষ্ঠা করে।

আরও পড়ুন: নাগেরবাজারের মহিলাকে আগুনে পুড়িয়ে হত্যার চেষ্টা, অভিযোগ কাউন্সিলরের বিরুদ্ধে

ব্যস্ত সময় ব্যস্ত রাস্তায় এই অগ্নিকাণ্ডের ঘটনায় যানচলাচল পুরোপুরি বন্ধ হয়ে যায়। ভোগান্তির মুখে পড়েন নিত্যযাত্রীরা। ওই রাস্তা দিয়েই এয়ারপোর্ট, বালি, বারাসত গামী বাসগুলো চলাচল করে। অফিস থেকে ফেরার টাইমে ওই গুরুত্বপূর্ণ রাস্তা বন্ধ থাকায় সমস্যার মুখে পড়েন যাত্রীরা। দীর্ঘক্ষণ রাস্তা বন্ধ থাকায় বিসাল যানজটেরও সৃষ্টি হয়।